นิกเกอิปิดเช้าพุ่ง 177.40 จุด ตามตลาดหุ้นสหรัฐ,ยุโรป
นิกเกอิปิดเช้าพุ่ง 177.40 จุด ตามตลาดหุ้นสหรัฐ,ยุโรป
21 เม.ย. 2558

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยดัชนีนิกเกอิปิดภาคเช้าพุ่งขึ้น 177.40 จุด หรือ 0.90% แตะที่ 19,811.89 จุดเพราะได้แรงหนุนจากการทะยานขึ้นของตลาดหุ้นสหรัฐและยุโรปเมื่อคืนนี้ นอกจากนี้ การอ่อนค่าของเงินเยนยังช่วยหนุนหุ้นกลุ่มส่งออกดีดตัวขึ้นด้วย
ตลาดหุ้นโตเกียวได้รับแรงหนุนจากการพุ่งขึ้นของตลาดหุ้นสหรัฐและยุโรปเมื่อคืนนี้ หลังจากธนาคารกลางจีนประกาศปรับลดอัตราการกันสำรองของธนาคารพาณิชย์ (RRR) ลงอีก 1% โดยมีเป้าหมายที่จะกระตุ้นเศรษฐกิจให้หลุดพ้นจากภาวะชะลอตัว
การอ่อนค่าของเงินเยนเมื่อเทียบกับดอลลาร์ ได้ช่วยหนุนหุ้นที่ต้องพึ่งพาการส่งออก เช่น หุ้นกลุ่มผู้ผลิตรถยนต์และเครื่องไฟฟ้า โดยหุ้นนิสสัน มอเตอร์ พุ่งขึ้น 1.7% และหุ้นพานาโซนิค ทะยานขึ้น 2.5%
ส่วนหุ้นกลุ่มอื่นๆปรับตัวขึ้นเกือบทั้งหมด ยกเว้นหุ้นกลุ่มพลังงาน โดยหุ้นกลุ่มธนาคารพุ่งขึ้นแข็งแกร่งสุด นำโดยหุ้นมิตซูบิชิ ยูเอฟเจ ไฟแนนเชียล กรุ๊ป ทะยานขึ้น 3.1% และหุ้นซูมิโตโม มิตซุย ไฟแนนเชียล กรุ๊ป พุ่งขึ้น 2.2%